- Vindstød af stormstyrke kan få træer til at vælte og spærre tog- og vejbaner. Sådan lyder beskrivelsen af vindstød af stormstyrke, når DMI fra tid til anden sender varsler ud om potentielt voldsomt vejr. Og den beskrivelse har anden juledag vist sig at passe meget præcist. Ved Hjørring er et træ nemlig væltet ned over togskinnerne, og det betyder, at togtrafikken mellem Hjørring og Sindal er indstillet indtil klokken cirka 18. Det meddeler BaneDanmark på Twitter. Som erstatning for Nordjyske Jernbaners tog, der altså ikke kan køre indtil da, er der sat ekstrabusser ind.

Opsummering:
Togskinnerne mellem Hjørring og Sindal vil være spærret frem til 17.45 af et væltet træ.